Pastoor vas oor ‘Ponzi-skema’Foto: SAPD/Facebook Kapt. Lloyd Ramovha, woordvoerder van die Valke, het gesê Colin Davids (48), ŉ pastoor by die New Direction Grace Ministries in Parow, is vroeg Woensdag in hegtenis geneem op aanklag van die beweerde oortreding van Fais- en bankwetgewing. Hy is op borgtog van R100 000 vrygelaat. Davids word daarvan beskuldig dat hy ŉ Ponzi-skema bedryf het, waarvan die beleggers meestal regeringsamptenare is wat afgetree of bedank het. Die Platinum Forex Group se bates van R100 miljoen is in Julie 2015 gevries ná ŉ bevel van die Wes-Kaapse hooggeregshof. Die nasionale direkteur van openbare vervolging het die aansoek gebring. Davids moet weer op 18 Januarie in die hof verskyn. Die Valke het lede van die publiek wat moontlik slagoffers was van die Platinum Forex Group versoek om kontak te maak met die ondersoekbeampte lt.kol. Hardenberg by 021 918 3354 of [email protected]